Likumprojekts

**Grozījumi Sugu un biotopu aizsardzības likumā**

Izdarīt Sugu un biotopu aizsardzības likumā (Latvijas Republikas Saeimas un Ministru kabineta ziņotājs, 2000, 9. nr.; 2005, 153. nr.; 2006, 180. nr.; 2009, 82. nr.; Latvijas Vēstnesis, 2009, 96. nr.; 2009, 194. nr.; 2010, 102. nr.; 2010, 205. nr.; 2011, 169. nr.; 2011, 201. nr.; 2012, 200. nr.; 2013, 232. nr.; 2014, 58. nr.; 2015, 201. nr.; 2017, 194. nr.; 2020, 115. nr.) šādus grozījumus:

1. Papildināt 1. pantu ar 8., 9. un 10. punktu šādā redakcijā:

“8) invazīva suga – Latvijas dabai neraksturīga suga, kas introducēta cilvēka darbības rezultātā, un kura rada būtisku kaitējumu bioloģiskajai daudzveidībai vai ekosistēmu pakalpojumiem, vai cilvēku veselībai, vai tautsaimniecībai;

9) potenciāli invazīva suga – suga, kas, pamatojoties uz pieejamiem zinātniskiem pierādījumiem var kļūt invazīva nākotnē;

10) invazīvas sugas indivīds – dzīvs organisms jebkurā tā attīstības stadijā vai tā daļa, kas saglabājusi dzīvotspēju un no kuras var attīstīties dzīvs organisms.”

1. Papildināt 2. pantu ar 6. punktu šādā redakcijā:

“6) regulēt darbības ar invazīvām sugām.”

1. Papildināt 3. pantu ar 5. punktu šādā redakcijā:

“5) invazīvām sugām.”

1. Papildināt 4. pantu ar 21., 22. un 23. punktu šādā redakcijā:

“21) invazīvo sugu introdukcijas un izplatīšanās profilakses un pārvaldības noteikumus, nosakot kompetentās iestādes, to funkcijas, kā arī:

1) sugu saraksta veidošanas kārtību;

2) sugu riska novērtēšanas kārtību, invazīvo sugu ienākšanas un izplatības ceļu analīzi un nepieciešamo rīcības plānu, ja nepieciešams bioģeogrāfiskā reģiona līmenī;

3) atļauju darbību (izsniegšanu, lietošanu, apturēšanu, anulēšanu, kontroli) invazīvo sugu jomā;

4) uzraudzību – sugu kontroli uz robežām un iekšzemē, monitoringu, sabiedrības novērojumus, agrīnu atklāšanu, ātru iznīcināšanu agrīnas atklāšanas gadījumā vai tās nepiemērošanu;

5) informācijas sniegšanu, pieejamību un apriti par sugām;

6) sugu izplatības ierobežošanas un iznīcināšanas noteikumus;

7) cietušo ekosistēmu atjaunošanu;

8) izmaksu atgūšanu;

9) pārejas noteikumus nekomerciāliem īpašniekiem;

10) pārejas noteikumus attiecībā uz komerckrājumiem;

22) invazīvo sugu sarakstā iekļautas sugas (vai sugu taksonomiskās grupas) izplatības ierobežošanas un iznīcināšanas noteikumus, pasākumu izstrādi, izstrādes kārtību, metodes, ja nepieciešams, darba aizsardzības prasības, veikto pasākumu uzraudzību;

23) noteikumus par Latvijas invazīvo sugu sarakstu.”

1. Papildināt 5. pantu ar 19. punktu šādā redakcijā:

“19) pilda kompetentās un koordinējošās iestādes funkcijas visā Latvijas teritorijā saskaņā ar Eiropas Parlamenta un Padomes 2014. gada 22. oktobra regulas par invazīvu svešzemju sugu introdukcijas un izplatīšanās profilaksi un pārvaldību (turpmāk – Regula Nr. 1143/2014) 4., 5., 8., 9., 10., 11., 12., 13., 14., 15., 16., 17., 18., 19., 20., 21., 22., 24., 26., 30., 31. un 32. pantu, ciktāl tas nav pretrunā ar šā likuma 6. pantu.”;

1. Izteikt 6. panta otro daļu šādā redakcijā:

(2) Valsts meža dienests nosaka mikroliegumus meža zemēs, izņemot meža zemes, kas atrodas šā likuma 5. panta 10. punktā minētajās teritorijās, un nodrošina to uzraudzību saskaņā ar meža apsaimniekošanu un izmantošanu regulējošiem normatīvajiem aktiem, kā arī saskaņā ar Regulas Nr. 1143/2014 14., 16. un 19. pantu, veic kompetentās institūcijas pienākumus attiecībā uz invazīvām savvaļas sauszemes dzīvnieku medījamām sugām.

1. Papildināt 6. pantu ar ceturto daļu šādā redakcijā:

(4) Attiecībā uz invazīvo sugu introdukciju, izplatīšanos, pārvaldību un profilaksi tiek noteiktas šādas kompetentās institūcijas, kurām atsevišķas konkrētas funkcijas, pienākumus un uzdevumus nosaka Ministru kabinets:

1. Valsts augu aizsardzības dienests saskaņā ar Regulas Nr. 1143/2014 8., 9., 10., 13., 16., 17., 18., 19., 24., 30. un 32. pantu veic kompetentās institūcijas pienākumus attiecībā uz invazīvām augu sugām un sugām, kuru ienākšana un izplatīšanās saistīta ar augiem, savukārt saskaņā ar Regulas Nr. 1143/2014 14. pantu veic kompetentās institūcijas pienākumus attiecībā uz invazīvām sauszemes augu sugām;
2. Daugavpils Universitātes aģentūra “Latvijas Hidroekoloģijas institūts” saskaņā ar Eiropas Parlamenta un Padomes 2008.  gada 17.  jūnija direktīvas 2008/56/EK, ar ko izveido sistēmu Kopienas rīcībai jūras vides politikas jomā (Jūras stratēģijas pamatdirektīva) I un III pielikumu, un Regulas Nr. 1143/2014 5., 13.,14., 16., 19., 22. un 24. pantu veic kompetentās iestādes pienākumus attiecībā uz invazīvām jūras un piekrastes sugām;
3. Pārtikas un veterinārais dienests saskaņā ar Regulas Nr.  1143/2014 15. un 16. pantu veic kompetentās institūcijas pienākumus attiecībā uz invazīvām sugām uz robežas;
4. Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” saskaņā ar Regulas Nr.  1143/2014 14. un 16. pantu veic kompetentās institūcijas pienākumus attiecībā uz invazīvām saldūdens augu sugām.
5. Papildināt likumu ar 6.2 pantu šādā redakcijā:

“6.2 pants. Invazīvo sugu konsultatīvā padome

(1) Lai nodrošinātu invazīvo sugu introdukcijas un izplatīšanās profilaksi un pārvaldību, izveido invazīvo sugu konsultatīvo padomi. Padomes sastāvā ir pārstāvji no valsts pārvaldes, zinātniskajām, pašvaldību institūcijām, nevalstiskajām un citām organizācijām, kuru darbību ietekmē invazīvās sugas.

(2) Invazīvo sugu konsultatīvās padomes nolikumu un personālsastāvu apstiprina vides aizsardzības un reģionālās attīstības ministrs.”

1. 9. pantā:

izteikt 3. punktu šādā redakcijā:

“3) neierobežot īpaši aizsargājamo sugu un biotopu, kā arī invazīvo sugu izpēti, uzskaiti un kontroli.”;

papildināt ar 5. punktu šādā redakcijā:

“5) iznīcināt invazīvās sugas, ja tās izplatījušās zemes vienībā, kas atrodas viņa īpašumā, lietošanā vai valdījumā.”

1. Papildināt 21. pantu ar 9. punktu šādā redakcijā:

“9) datus par invazīvo un potenciāli invazīvo sugu izplatību.”

1. Papildināt likumu ar VI1 nodaļu šādā redakcijā:

**“VI1 nodaļa**

**Invazīvo sugu saraksts, pārvaldība – izplatības apzināšana, ierobežošana un iznīcināšana**

**231. pants. Invazīvo sugu saraksts**

(1) Eiropas Savienības invazīvo sugu sarakstu nosaka saskaņā ar Regulu Nr. 1143/2014.

(2) Latvijas invazīvo sugu sarakstā iekļauj sugu, kura nav iekļauta Eiropas Savienības invazīvo sugu sarakstā, tomēr saskaņā ar pieejamiem zinātniskiem pierādījumiem, neatkarīgi no izplatības, Latvijā ir uzskatāma par invazīvu.

**232.pants. Invazīvo sugu izplatības apzināšana**

“(1) Valsts pārvaldes iestādes Ministru kabineta noteiktajā kārtībā sniedz informāciju par invazīvo sugu izplatību – Dabas aizsardzības pārvaldei.

(2) Ikviena persona par invazīvo sugu invadētajām platībām personas īpašumā, lietošanā vai valdījumā vai, ja tās rīcībā ir ziņas par invazīvām sugām, informē Dabas aizsardzības pārvaldi.

(3) Invazīvo sugu datus apkopo Dabas aizsardzības pārvalde.

(4) Invazīvo sugu uzraudzībā iesaistītās iestādes sniedz datus Dabas aizsardzības pārvaldei pēc nepieciešamības.

(5) Informācija par invazīvajām sugām Ministru kabineta noteiktajā kārtībā ir brīvi pieejama sabiedrībai.

**233. pants. Invazīvo sugu pārvaldība – kontrole, izplatības ierobežošana un iznīcināšana**

(1) Ierobežojumus attiecībā uz Eiropas Savienības invazīvo sugu sarakstā iekļautajām sugām nosaka saskaņā ar Regulas Nr. 1143/2014 7. pantu.

(2) Latvijas invazīvo sugu sarakstā iekļauto sugu indivīdus, kā arī šādus indivīdus saturošus izstrādājumus un produktus, aizliegts apzināti:

1) ievest Latvijas teritorijā, tostarp pārvietojot tranzīta muitas procedūrā;

2) turēt, audzēt un pavairot, arī ierobežotos apstākļos;

3) transportēt, izņemot transportēšanu uz objektu saistībā ar iznīcināšanu;

4) laist tirgū, lietot vai apmainīt;

5) izplatīt vidē.

(3) Atkāpes no ierobežojumiem pieļaujamas gadījumos, ja ir saņemta atļauja darbībām ar invazīvām sugām, ko nosaka saskaņā ar Regulas Nr.  1143/2014 8. un 9. pantu vai Ministru kabinets.

 (4) Sugu ierobežošanas un iznīcināšanas pasākumu izvēlē ņem vērā ietekmi uz nemērķa sugām un dzīvotnēm, vidi, cilvēku veselību, kā arī izmaksu un ieguvumu analīzi.

(5) Par invazīvo sugu izplatības ierobežošanu un iznīcināšanu ir atbildīgs zemes īpašnieks, lietotājs vai valdītājs, tā jāveic saskaņā ar normatīvajiem aktiem par konkrētu invazīvo sugu ierobežošanas pasākumiem un metodēm.

(6) Invazīvo augu sugu iznīcināšana visās teritorijās, kurās tās izplatījušās, kā arī šīm teritorijām piegulošajās teritorijās uzsākama un veicama vienā sezonā. Ierobežošanu organizēti un koordinēti vispirms plāno un veic invadētai audzei apdzīvotu vietu tuvumā, kā arī teritorijās, no kurām iespējama strauja turpmāka izplatība (piem., upju, ceļu, elektrolīniju tuvumā).

(7) Invazīvo sugu sarakstā iekļauto sugu izplatības ierobežošanas pasākumu īstenošanā saskaņā ar Ministru kabineta noteikto kārtību iesaistās pilsētas vai novada pašvaldība un tā:

1) pieņem lēmumu par invazīvo sugu izplatības ierobežošanas pasākumiem attiecīgās pašvaldības teritorijā un publicē to oficiālajā izdevumā “Latvijas Vēstnesis”;

2) sadarbībā ar invazīvo sugu konsultatīvo padomi, izmantojot izstrādātos izplatības ierobežošanas un iznīcināšanas noteikumus sugai (vai taksonomiskajai grupai), izstrādā attiecīgās pašvaldības invazīvās sugas izplatības ierobežošanas pasākumu plānu, plāns publiski pieejams pašvaldības tīmekļvietnē;

3) organizē un koordinē invazīvo sugu ierobežošanas pasākumu īstenošanu, ja zemes īpašnieks, lietotājs vai valdītājs neveic invazīvo sugu izplatības ierobežošanas pasākumus.”

1. Papildināt likuma VI nodaļu ar 301.pantu šādā redakcijā:

**“****301. pants.** **Administratīvie pārkāpumi invazīvo sugu izplatības ierobežošanas, iznīcināšanas un apzināšanas jomā**

(1) Par invazīvās sugas indivīdu ievešanu valstī, tostarp pārvietojot tranzīta muitas procedūrā, vai transportēšanu uz Eiropas Savienību vai no tās, izņemot sugas transportēšanu uz objektu saistībā ar iznīcināšanu, piemēro naudas sodu fiziskajai personai no desmit līdz trīssimt naudas soda vienībām, bet juridiskajai personai – no sešdesmit līdz sešsimt naudas soda vienībām.

(2) Par invazīvo sugu indivīdu turēšanu, izmantošanu, tostarp ierobežotos apstākļos, tajā skaitā pētniecībai vai *ex situ* saglabāšanai, bez kompetentās iestādes izsniegtas atļaujas, atļaujas nosacījumu neievērošanu, – piemēro naudas sodu fiziskajām personām no četrpadsmit līdz simt četrdesmit naudas soda vienībām, bet juridiskām personām – no divdesmit astoņām līdz piecsimt astoņdesmit naudas soda vienībām.

(3) Par invazīvo sugu indivīdu lietošanu, tirdzniecību, maiņu vai jebkāda cita veida nodošanu citām personām – piemēro naudas sodu fiziskajai personai no divdesmit līdz simt četrdesmit naudas soda vienībām, bet juridiskajai personai – no sešdesmit līdz sešsimt naudas soda vienībām.

(4) Par invazīvo sugu indivīdu izplatīšanu vidē, tostarp par invazīvo sugu izplatības ierobežošanas pasākumu neveikšanu, izplatīšanās un vairošanās pieļaušanu vai transportēšanu Eiropas Savienības robežās, izņemot sugas transportēšanu uz objektu saistībā ar iznīcināšanu, – piemēro brīdinājumu vai naudas sodu fiziskajai personai no desmit līdz trīssimt naudas soda vienībām, bet juridiskajai personai – no sešdesmit līdz sešsimt naudas soda vienībām.

(5) Par informācijas nesniegšanu kompetentajām institūcijām par invazīvo sugu invadētajām platībām personas īpašumā, lietošanā vai valdījumā, – piemēro brīdinājumu vai naudas sodu fiziskajai personai no divām līdz divdesmit naudas soda vienībām, bet juridiskajai personai – no desmit līdz četrdesmit naudas soda vienībām.”

1. Papildināt 31. pantu ar piekto, sesto, septīto un astoto daļu šādā redakcijā:

**“**(5) Administratīvā pārkāpuma procesu par šā likuma 301. panta pirmajā daļā minētajiem pārkāpumiem veic Pārtikas un veterinārais dienests.

(6) Administratīvā pārkāpuma procesu par šā likuma 301. panta otrajā, trešajā, un ceturtajā daļā minētajiem pārkāpumiem attiecībā uz invazīvām augu sugām veic Valsts augu aizsardzības dienests, bet attiecībā uz invazīvām dzīvnieku sugām – Dabas aizsardzības pārvalde.

(7) Administratīvā pārkāpuma procesu par šā likuma 301. panta piektajā daļā minētajiem pārkāpumiem veic Dabas aizsardzības pārvalde.

 (8) Administratīvā pārkāpuma procesu par šā likuma 301. pantā minētajiem pārkāpumiem, ja tos konstatējušas Valsts policijas, pašvaldības policijas, pašvaldības vides kontroles, pašvaldības administratīvās inspekcijas, pašvaldības vides inspekcijas, Valsts vides dienesta vai Valsts meža dienesta amatpersonas, līdz administratīvā pārkāpuma lietas izskatīšanai veic attiecīgā iestāde. Administratīvā pārkāpuma lietu par šā likuma 301. pantā minētajiem pārkāpumiem izskata attiecīgi šā likuma 31.panta piektajā un sestajā daļā minētās institūcijas.

(9) Administratīvā pārkāpuma procesu par šā likuma 301. panta otrajā, trešajā un ceturtajā daļā minētajiem pārkāpumiem līdz administratīvā pārkāpuma lietas izskatīšanai, ja tos konstatējis, veic Pārtikas un veterinārais dienests. Administratīvā pārkāpuma lietu par šā likuma 301. panta otrajā, trešajā un ceturtajā daļā minētajiem pārkāpumiem izskata attiecīgi šā likuma 31. panta sestajā daļā minētās institūcijas.”

1. Papildināt pārejas noteikumus ar 19. punktu šādā redakcijā:

“19. Ministru kabinets līdz 2021. gada 1. jūlijam izdod šā likuma 4. panta 21., 22. un 23. punktā minētos noteikumus.”

1. Papildināt sadaļu “Informatīva atsauce uz Eiropas Savienības direktīvām” ar 4. punktu šādā redakcijā:

“4) Eiropas Parlamenta un Padomes 2008.gada 17.jūnija direktīvas 2008/56/EK, ar ko izveido sistēmu Kopienas rīcībai jūras vides politikas jomā (Jūras stratēģijas pamatdirektīva) (Dokuments attiecas uz EEZ).”

Vides aizsardzības un

reģionālās attīstības ministrs A. T. Plešs